**חולמים על עולם ללא חד פעמי?**

**על אוקיינוסים, חופים, ונחלים נקיים מפלסטיק?**

**מודאגים מהשפעת הרגלי הצריכה שלנו על משאבי כדור הארץ ?**

**גם אנחנו!**

**ועדת נוי וסביבה מזמינה אתכם-**

**מי שנושאי קיימות וצמצום פסולת קרובים לליבו /ה-**

**לצאת מהארון ולהצטרף אלינו!**

**בואו לקחת חלק**

 **בצוות חשיבה קהילתי**

**שיבחן אפשריות לצמצום הפסולת החד פעמית בבית העמק**

*מה הכוונה בפסולת חד-פעמית?*

כוסות שתייה חד פעמיות, צלחות וסכו"ם חד פעמי, שקיות ניילון, שקיות פלסטיק, סלסלות פלסטיק למארז תוצרת, אריזות מזון מפלסטיק ועוד. מוצרים בהם נשתמש פעם אחת, לעיתים לרגע קט, נשליך לפח . מה קורה לו אחרי שזרקנו אותו לפח…?

|  |
| --- |
| **קצת על פלסטיק...** פלסטיק הוא המצאה נהדרת ששינתה את פני האנושות ודאי את פניה של תרבות הצריכה. היתרונות הרבים של הפלסטיק שינו באופן דרמטי את האופן שבו אנחנו חיים, והשימוש בו מאד נפוץ מטעמי תקציב ונוחות.אך לפלסטיק חסרונות- תהליך הייצור שלו מזהם, לפלסטיק נדרש מאות שנים, אם בכלל, כדי להתכלות. פלסטיק הוא חומר מלאכותי שמיקרואורגניזמים אינם יודעים לפרק ולכן הוא שורד תקופות ארוכות מאוד. פסולת הפלסטיק אינה נעלמת, היא תישאר כאן עוד שנים רבות, זמן רב אחרינו, וחלק מהפלסטיק יתקיים לנצח. **ההערכה היום היא שכ 90% מכמות הפלסטיק שיוצרה אי פעם עדיין כאן איתנו על כדור הארץ ולא נראה שהיא עומדת להיעלם בעתיד הקרוב.***אז מה קורה לפלסטיק שהשלכנו לפח האשפה (או אפילו לפח מיחזור הפלסטיק)?*ברוב המקרים הוא אינו עובר מיחזור. המיחזור עצמו הינו הליך שעדיין צורך משאבים רבים לשינוע וטיפול, והוא מוגבל בשל הפגיעה באיכות הפלסטיק בתהליך המיחזור.* רק כ 14% מסך הפלסטיק בעולם ממוחזר מסיבות הקשורות בתכונות הפלסטיק ובעלויות מחזור מול יצור: למעשה ניתן למחזר רק חלק מהפלסטיק המיוצר, כיוון חלק מסוגי הפולימרים אינם מתאימים למחזור או שתהליך המחזור שלהם יקר ולכן לא כלכלי. עיקר הבעיה הוא חוסר היכולת להפריד בין סוגי הפלסטיק השונים ובחלק מהמקרים אי אפשר למחזר את המוצרים מפני שבמוצר אחד ניתן למצוא סוגים שונים של פלסטיק שאי אפשר להפריד ביניהם.
* כ-40 % מסך המוצרים מוטמנות בקרקע , דבר שכמובן מזהם את האוויר , הקרקע והמים, ותופס עתודות קרקע.
* כ-32% זולגות ממערכת איסוף הפסולת ומתפזרות בסביבה הטבעית- נישאים באוויר ובמים מתפזרים במרחב.
* כ-14% מומרים לאנרגיה על ידי טיפול במבערות. זהו פיתרון גרוע אף יותר מלא לעשות כלום. שריפת פלסטיק משחררת חומרים רעילים מאוד – חלקם מסרטנים מאוד כמו דיאוקסינים – אותם חומרים כימיים שהוסיפו לפלסטיק בתהליך ייצורו, ואף גרמו לזיהום בזמן הייצור.

כך לשימוש בפלסטיק יש השפעות סביבתיות: פגיעה באיכות האוויר, הקרקע והמים,  פגיעה בנוף הטבעי וסכנה לחיות בר הנפגעות מהרס הסביבה ומעיכול של חלקי פלסטיק ועוד. |

אז מה עושים???

ישנם חלופות רבות לשימוש במוצרי פלסטיק חד פעמיים.

בואו נשקול יחד פתרונות וחלופות

**נשמח לשמוע מכם!**

**מוזמנים לפנות אלינו**

**צוות צמצום פסולת-**

**יונתן, נועה, נטלי, אשרת ורות**